open-index/open-wikipedia-markdown huggingface dataset:
Բարբադոսի տնտեսություն

**Բարբադոսի տնտեսություն**, 1966 թվականին երկրի անկախացումից հետո Բարբադոսի տնտեսությունը ցածր եկամուտ ունեցող տնտեսությունից, որը կախված էր շաքարի արտադրությունից, վերածվել է բարձր եկամուտ ունեցող տնտեսության՝ հիմնված զբոսաշրջության և օֆշորային հատվածի վրա։ Բարբադոսը խորը անկում ապրեց 1990-ական թվականերին, որը առաջացել էր հիմնարար մակրոտնտեսական անհավասարակշռության հետևանքով։ Երկրի երեք հիմնական տնտեսական շարժիչ ուժերն են՝ զբոսաշրջությունը, միջազգային բիզնես հատվածը և օտարերկրյա ուղղակի ներդրումները։ Դրանք մասամբ աջակցություն ունեն Բարբադոսի կողմից, որը գործում է որպես ծառայությունների վրա հիմնված տնտեսություն և միջազգային բիզնես կենտրոն։

2018 թվականի հունիսին Բարբադոսը հայտարարեց իր պարտատոմսերի դեֆոլտի մասին՝ պարզելով, որ իր պարտքը կազմում է 7,5 միլիարդ դոլար (աշխարհում պարտք-ՀՆԱ հարաբերակցությամբ չորրորդ ամենամեծ պարտքը)։

## Տվյալներ
Հետևյալ աղյուսակը ցույց է տալիս 1980–2021 թվականների հիմնական տնտեսական ցուցանիշները (ԱՄՀ անձնակազմի գնահատականներով 2022–2027 թվականներին)։ 5%-ից ցածր գնաճը կանաչ գույնով է։

## Տես նաև
## Գրականություն

* The Commonwealth of Nations&nbsp;– Barbados economy
* Totally Barbados&nbsp;– Economy
* &nbsp;&nbsp;– Barbados Private Sector Trade Team
* 
* 
* 
* World Bank Summary Trade Statistics Barbados

## Արտաքին հղումներ
*Barbados Eligible For Dividend Tax Benefits, Says IRS&nbsp;– Tax-News.com
*Standard & Poor's review on B'dos Economy&nbsp;– Positive points&nbsp;– 27 July 2006
*WTO reports on trade policy of Barbados&nbsp;– 18 September 2008
*WTO announces role for Barbados in Task Force&nbsp;– February, 09th, 2006
* A summary of the Budget&nbsp;– The B'dos Annual budget for the year 2006–2007
* Value Added Tax refunds total $44.2M (US$22.1M)
* Barbados 2005 economic performance to be reviewed
* Barbados, Atlas MIT.edu

## Ծանոթագրություններ

Կատեգորիա:Բարբադոս
Կատեգորիա:Տնտեսություններ
Սուրեն Վեցիկյան

**Սուրեն Մխիթարի Վեցիկյան** (, ), բուլղարահայ աստվածաբան, հայկական վարժարանների համար գրված դասագրքերի հեղինակ։

## Կենսագրություն
Սուրեն Վեցիկյանը ծնվել է 1905 թվականի նոյեմբերի 2-ին Օսմանյան կայսրության Շապին Գարահիսար քաղաքում, որը գտնվում է Փոքր Ասիայում։ 1915 թվականի հունիսի 3-ին քաղաքը պաշարվել է, և նա որբացել է։ Նա հայտնվել է տեղահանության քարավանում, բայց կարողացել է փախչել։ Վեցիկյանը հայտնվել է Սեբաստիայում գտնվող փախստականների տանը, որտեղ մնացել է մինչև 1920 թվականը, երբ փախստականների համար հայտարարվել է համաներում։

Հետագայում նա տեղափոխվել է Սեբաստիայում գտնվող «Middle East Aid» ամերիկյան բարեգործական կոմիտեի ապաստարան։ 1926 թվականին ընդունվել է Աթենքի նորաբաց Անատոլիական վարժարանը։ 1931 թվականին ուսումը շարունակել է Եյլի համալսարանի աստվածաբանական ֆակուլտետում։

1933 թվականից հաստատվել է Պլովդիվում։ 1933-1949 թվականներին եղել է քաղաքի հայկական վարժարանի տնօրենը։ Միևնույն ժամանակ նա գրել և հրատարակել է բազմաթիվ հոդվածներ և գրքեր։ Նա եղել է Բուլղարիայի հայկական վարժարանների համար գրված դասագրքերից մեկի հեղինակը։

Աշխատանքից ազատվելուց հետո զրկվել է հրապարակավ խոսելու և գրելու հնարավորությունից։ Որոշ ժամանակ գործազուրկ է մնացել, այնուհետև աշխատել է որպես շինարար։ Մինչև կյանքի վերջ եղել է «Նապրեդակ» պետական արդյունաբերական ձեռնարկությունում պահեստապետը։

Մահացել է 1961 թվականին Պլովդիվում։

Վեցիկյանի անձնական արխիվը պահվում է Պլովդիվի պետական արխիվի 1189K ֆոնդում։ Այն բաղկացած է 1928-2001 թվականների 34 արխիվային միավորից։

## Մատենագիտություն
* Воден от Бога, в служба на народа си Автобиография. 1947 – 1948․ ISBN 954-90905-3-1

## Ծանոթագրություններ

Կատեգորիա:Բուլղարահայ կրոնական գործիչներ
Կատեգորիա:Բուլղարահայ մանկավարժներ
Կատեգորիա:Հայ աստվածաբաններ
Լուսաբաց ամբողջ գիշեր

**«Լուսաբաց ամբողջ գիշեր»** (, նաև , «Свиданье», «Երջանկություն», «Счастье»), Իվան Ալեքսեևիչ Բունինի պատմվածքը։ Ստեղծագործությունը ներկայացնում է մեկ գիշեր, որը հերոսուհին անցկացրել է միայնակ՝ պատասխանատու որոշման նախօրեին։

## Ստեղծման պատմություն
Պատմվածքն ի սկզբանե կոչվել է «Ժամադրություն» («Свиданье») և նվիրված է եղել «Մ. Պ. Չ.»-ին։ Բունինը այն գրել է 1902 թվականին, նույն թվականին այն տպագրել է  «Русская мысль» ամսագրում (1902, № 7, էջ 160-168)։ Այնուամենայնիվ, Բունինի «Ստեղծագործությունների ամբողջական ժողովածուում» (Պ., 1915. հ. 4, Էջ 17-22), որտեղ պատմությունը տպագրվել է «Երջանկություն» վերնագրով, հեղինակը որպես թվական նշել է՝ «1903»: Արտասահմանում Բունինը վերադարձել է իր վաղ պատմվածքին և, խմբագրելով այն, տպագրել Փարիզի «Վերածնունդ» էմիգրանտների թերթում (1926, օգոստոսի 22 (№446) «Լուսաբաց ամբողջ գիշեր» վերնագրով (հեղինակային թվականը՝ «1903-1926»): Տվյալ դեպքում կարելի է դնել լայն թվագրություն՝ 1902—1926։

## Սյուժե
Մայիսյան մի երեկո անձրև է գալիս, երբ այն ավարտվում է, գիմնազիայի շրջանավարտ Նատաշան դուրս է գալիս տնից և աշխատողներին հարցնում, թե որտեղ է հայրը։ Նրան ասացին, որ նա հեռացել է պարոնորդի Սիվերսի հետ։ Այս Երիտասարդ զինվորականը ընտանիքի վաղեմի ծանոթն էր, որի հետ ուզում էին, որ Նատաշան ամուսնանա։ Սկզբում նա կտրուկ ընդդիմացել էր, բայց հետո սկսել էր ընտելանալ նրա հետ հնարավոր ապագա կյանքի մտքին։ Շուտով աղջիկը շտապեց տուն՝ հորը կերակրելու համար, բայց նա հրաժարվեց ընթրիքից և գնաց քնելու։ Նատաշան գնաց իր սենյակը և քնեց սոխակի երգեցողության տակ։ Որոշ ժամանակ անց նա արթնացավ և հիշեց, որ մի անգամ Սիվերսը կատակով ասաց իրեն, որ գալու է գիշերային ժամադրության։ Նա վեր կացավ, հագնվեց և դուրս եկավ պարտեզ։ Թռչունների երգի ներքո նա հասավ տաղավար, բայց այնտեղ ոչ ոք չկար։ Հետո Նատաշան նստեց թաց նստարանին և նրան հուզեց իր ապագա կյանքի անորոշության զգացողությունը։ Երբ առավոտյան լույսը բացվեց, և ձայներ լսվեցին, նա վերադարձավ իր սենյակ և քնեց։ Նատաշան արթնացավ դռան հետևում գտնվող Սիվերսի ձայնից։ Այդ ժամանակ նա հասկացավ, որ պետք է վեր կենա  և մերժի նրան։

## Առանձնահատկություններ
1900-ական թվականների պատմվածքներում, որոնց թվին է պատմանում «Լուսաբաց ամբողջ գիշեր» ստեղծագործությունը, պատմությունը կառուցվում է «սիրո մեղեդու շատ նուրբ և ակնածալից ձայնի վրա՝ չասված, փխրուն, նոր ծնվող և միևնույն ժամանակ տիրական և ուժեղ։ Սիրահարների հարաբերություններում ամեն ինչ կիսատ է, ենթատեքստում»։ Բունինյան բնապատկերի պոետիկայի առանձնահատկությունը դառնում է «կյանքի հոսունությունը», «հեռացող պահերի» իմաստը երևում է նրանում, որ դրանք «փառաբանում են նրա յուրաքանչյուր պահի լիարժեք լրացումը»։

## Ծանոթագրություններ

Կատեգորիա:Իվան Բունինի ստեղծագործություններ
Տոլստոյի ազատագրումը

**«Տոլստոյի ազատագրումը»** (), Իվան Ալեքսեևիչ Բունինի 1937 թվականի փիլիսոփայական-քննադատական և կենսագրական երկը («գիրք», էսսե, տրակտատ և այլն), հեղինակի ամփոփիչ երկը «Լ. Ն. Տոլստոյի թեմայում»։

Ստեղծագործության հիմնական թեման է «Տոլստոյի կյանքի ուղու այն վերջին փուլի մեկնաբանությունը, որն ընդունված է անվանել նրա «հեռացումը»։

Վ. Դ. Ագաֆոնովան նշել  է, որ «Տոլստոյի ազատագրումը» նշանակալի է ոչ միայն ստեղծագործության «հերոսի» աշխարհ մտնելով, այլև շատ առումներով բնութագրում է բուն ստեղծագործության հեղինակի բարոյական իդեալները և հոգևոր որոնումները։

## Ստեղծման պատմություն
1930-ական թվականներին Փարիզի թերթերում հրապարակվել են մի քանի հոդվածներ և հարցազրույցներ, որոնցում Բունինը կիսել է Տոլստոյի կյանքի մասին մանրամասները, որոնք նա գիտեր իր վաղեմի ընկերների հիշողություններից (Պյոտր Բոբորիկին, Ալեքսեյ Ժեմչուժնիկով)։ Այս հիշողությունները մեծ մասամբ ներառվել են «Տոլստոյի ազատագրումը» երկում։

## Ծանոթագրություններ

Կատեգորիա:Իվան Բունինի ստեղծագործություններ
Խաղողահավաք կոմբայն

**Խաղողահավաք կոմբայն**, պտուղների թափահարման եղնակով խաղողի տեխնիկական սորտեր հավաքող մեքենա (վազաշարքերն ուղղաձիգ են, սյուների բարձրությունը՝ մինչև 1,8 մ)։ Խաղողահավաք կոմբայնի հիմնական հանգույցներն են՝ ինքնագնաց շասսին, թափահարման մեխանիզմը, որսիչները, փոխակրիչների համակարգը, բերքը խառնուկներից մաքրող քամհարները, կառավարման վահանակը և բունկերները։ Լանջերին աշխատող խաղողահավաք կոմբայնի շասսին ունի նաև կայունացնող մեխանիզմ։ Խաղողի այգու շարքերի միջով խաղողահավաք կոմբայն անցնելիս նրա տատանողական շարժումներ կատարող թափահարման ձողերը, պտուղները կամ ողկույզները (մասնակիորեն նաև տերևները) պոկում են խաղողի վազից։ Անջատված զանգվածը թափվում է որսիչների վրա, ապատեղափոխվում ու լցվում փոխակրիչների վրա, որտեղից քամհարներով տերևներն ու մյուս թեթև խառնուկներն արտամղվում են։ Մաքրված խաղողը հավաքվում է խաղողահավաք կոմբայնի բունկերների մեջ կամ բեռնաթափող փոխակրիչով տեղափոխվում ու լցվում է փոխադրամիջոցի մեջ  Խաղողահավաք կոմբայնի արտադրողականությունը մինչև 0,5 հա/ժ է, այն փոխարինում է 50–60 բանվորի։ Լայնորեն օգտագործվում են տարբեր կառուցվածքի խաղողահավաք կոմբայններ։

Կատեգորիա:Գյուղատնտեսություն
Կատեգորիա:Խաղողագործություն
Խաչիկ Ասլանյան

**Խաչիկ Ասլանյան** (, հայտնի է որպես **Անտոն Տրապիզոնցի**, , ), բուլղարահայ հեղափոխական։

## Կենսագրություն
Խաչիկ Ասլանյանը ծնվել է հայերի ընտանիքում 1880 թվականին Տրապիզոնում (Օսմանյան կայսրություն)։ Նա մասնակցել է հայրենի քաղաքի հեղափոխական կոմիտեին, որտեղ կազմակերպել և իրականացրել է ահաբեկչական գործողություններ։ 1901 թվականին նա, Օսմանյան կայսրությունում բուլղարների ազգային-ազատագրական պայքար մղող Ներքին ադրիանապոլսա-մակեդոնական հեղափոխական կազմակերպության (ВМОРО) տասը այլ հայ և բուլղար գործընկերների՝ Սլավի Մերջանովի, Պետար Սոկոլովի, Օնիկ Թորոսյանի և այլոց հետ, Ստեփան Զորյանի հրամանով, Պլովդիվում ստեղծել է հեղափոխական խումբ, որը ծրագրել է Արևելյան ճեպընթացով Ադրիանապոլսից Կոստանդնուպոլիս ուղևորվող պարսից շահին առևանգելու անհաջող փորձ։ Ճեպընթացի վրա հարձակման ձախողումից հետո ստեղծված բուլղարա-հայկական խումբը նախաձեռնել է Օդրին Վալիի առևանգումը։ Սակայն նա եղել է անհասանելի թիրախ, և ջոկատն առևանգել է Նուրի բեյին, որը Ադրիանապոլսի հայտնի բնակիչ Դերթլի Մուսթաֆայի որդին էր։ Սկսվել է հետապնդում, խումբը հայտնաբերվել է Օդրինսկոյի Կիրեչլի գյուղի մոտ գտնվող Յուկլուցիտ շրջանում։ Մարտից հետո, որում սպանվել է Մուսթաֆայի որդին, Անտոն Տրապիզոնցին ծանր վիրավորվել է և խմբի անդամներից մի քանիսի պես մահացել։ Անդամների մյուս մասը գերվել է և հետագայում դատապարտվել մահապատժի կախաղանի միջոցով, որն ի կատար է ածվել 1901 թվականի նոյեմբերի 27-ին Ադրիանապոլիս քաղաքում։

## Ծանոթագրություններ

Կատեգորիա:Անձինք Տրապիզոնից
Կատեգորիա:Բուլղարահայ քաղաքական գործիչներ
Կատեգորիա:Հայ հեղափոխականներ
Նիդերլանդների վիճակագրական վարչություն

**Նիդերլանդների Վիճակագրական վարչություն,** հիմնադրվել է 1899 թվականին, պետական գործակալություն է, որը զբաղվում է Նիդերլանդների մասին վիճակագրական տեղեկատվության հավաքագրմամբ։ Հոլանդերենում այն հայտնի է որպես «Centraal Bureau de Statistiek» (Կենտրոնական վիճակագրական գործակալություն), որը հաճախ կրճատվում է CBS-ով։ Տեղակայված է Հաագայում և Հեյրլենում։ 2004 թվականի հունվարի 3-ից Նիդերլանդների վիճակագրական վարչությունը անկախ պետական մարմին է։ Դրա անկախ իրավական կարգավիճակը թույլ է տալիս տեղեկատվության հուսալի հավաքագրում և տարածում՝ հանրային քննարկումներին աջակցելու, քաղաքականություն մշակելու և որոշումներ կայացնելու համար։

CBS-ը վիճակագրական տեղեկատվություն է հավաքում այնպիսի թեմաների վերաբերյալ, ինչպիսիք են։
մինի|349x349փքս|Նիդերլանդների Վիճակագրական վարչություն, Հաագա,CBS
* Բնակչության թվաքանակը
* Սպառողական գներ
* Տնտեսական աճ
* Ֆիզիկական անձանց և տնային տնտեսությունների եկամուտները
* Գործազրկություն
* Կրոն

CBS ծրագիրը պետք է վավերացվի Կենտրոնական վիճակագրական հանձնաժողովի կողմից, որը 2016 թվականին փոխարինվել է խորհրդատվական խորհրդի։ Այս անկախ խորհուրդը պետք է ապահովի CBS-ի անաչառությունը, անկախությունը, որակը, համապատասխանությունը և շարունակականությունը ' համապատասխան օրենսդրության համաձայն (1996 և 2003 թվականների CBS ակտ)։
մինի|268x268փքս|CBS Հեյլեն

## Պատմություն
CBS-ը հիմնադրվել է 1899 թվականին ՝ Ի պատասխան անկախ և հուսալի տեղեկատվության անհրաժեշտության, որը նպաստում է սոցիալական խնդիրների ըմբռնմանը և աջակցում է կառավարության որոշումների կայացմանը։ Սա դեռևս CBS-ի գլխավոր դերն է։ Ֆիլիպ Իդենբուրգը, ով աշխատել է CBS-ում 1929-1966 թվականներին, առանցքային դեր է խաղացել Հաագայում տեղեկատվական պահոցների (Mundaneum) գրասենյակների վերականգնման գործում ՝ ապահովելով Գերդ Արնտցի մասնակցությունը հոլանդական վիճակագրական հիմնադրամի ստեղծմանը, որն օգտագործել է Առնտցի և Օտտո Նեուրատի կողմից նախկինում մշակված իզոտիպերը ։

## Գրասենյակներ
CBS-ն գրասենյակներ ունի Հաագայում և Հեյրլենում։ Հեյրլենի գրասենյակը բացվել է կառավարության կողմից 1973 թվականին ՝ ածխահանքերի փակման պատճառով տասը հազար աշխատատեղերի կորուստը փոխհատուցելու համար։ Հաագայի գրասենյակը, որը կոչվում է" Double U", նախագծվել է Բրանիմիր Մեդիայի և Պերոտ Պուլջիզի կողմից։ Դրա մակերեսը կազմում է 33 191 քմ, իսկ ընդհանուր արժեքը կազմել է 41 000 000 եվրո։ Հեյրլենի գրասենյակը նախագծվել է Մեյեր են Վան  Սքուտեն Արխիտեքսի կողմից 2009 թվականին ։ Գրասենյակն ունի 22000 քմ տարածք և 296 մեքենայի համար նախատեսված ավտոկայանատեղի։ Շենքը հիմանականում ապակեպատ է։ Հիմնական սրահն ունի ապակե տանիք, իսկ արտաքին պատերը ամբողջովին ապակյա են։ Հիմնական նախասրահի մի քանի ուղիղ սանդուղքներ ունեն ապակե ճաղավանդակներ RVS բազրիքով և պատրաստվել են EeStairs-ի(սանդուղքների և ճաղավանդակների դիզայներ և արտադրող) կողմից։ Նիդերլանդների թագուհի Բեատրիքսը պաշտոնապես բացեց շենքը 2009 թվականի սեպտեմբերի 30-ին։

## Տես նաև
* Եվրոպական վիճակագրական վարչություն

## Ծանոթագրություններ


## Հղումներ
* Statistics Netherlands
* StatLine database

Կատեգորիա:1899 հիմնադրումներ
Կատեգորիա:Ազգային վիճակագրական ծառայություններ
Կատեգորիա:Հաագա
Կատեգորիա:Հաագայի շենքեր և կառույցներ
Կատեգորիա:Նիդերլանդների կազմակերպություններ
Կատեգորիա:Վիճակագրական կազմակերպություններ
Հայացք հազար յարդից

[մինի|[Պատերազմի նկարիչ Թոմաս Լեայի «Հայացք երկու հազար յարդից»]]
[մինի|[ԱՄՆ ծովային հետևակի կորպուսի ուժասպառ անդամներից մեկը՝ Թեոդոր Ջեյմս Միլլերը, Էնիվետոկի ճակատամարտում երկօրյա անդադար կռիվներից հետո ցուցադրում է հայացք հազար յարդից, 1944 թվականի փետրվար]]
«Հայացք հազար յարդից»-ը ( կամ «Հայացք երկու հազար յարդից», «Սառած հայացք») արտահայտություն է, որը հաճախ օգտագործվում է նկարագրելու խոր սթրեսի կամ հուզական անհանգիստ իրադարձությունների պատճառով դիսոցիացիայի ենթարկվող մարդկանց դատարկ, անկենտրոն հայացքը։ Այն ի սկզբանե օգտագործվում էր կապված պատերազմի կոմբատանտների և նրանց դրսևորած հետտրավմատիկ սթրեսային խանգարման հետ, բայց այժմ օգտագործման ավելի լայն շրջանակ ունի և վերաբերում է սթրեսային իրավիճակում հայտնված ցանկացած մարդու կամ որոշակի հոգեկան հիվանդություններ ունեցող մարդկանց։

«Հայացք հազար յարդից»-ը երբեմն նկարագրվում է որպես արկային ցնցման կամ մարտական սթրեսային ռեակցիայի ազդեցություն` հոգեկան այլ հիվանդությունների հետ մեկտեղ, սակայն պաշտոնապես այն բժշկական տերմին չէ։

## Ծագում
Արտահայտությունը հայտնի դարձավ այն բանից հետո, երբ Լայֆ ամսագիրը հրատարակեց Երկրորդ համաշխարհային պատերազմի նկարիչ և թղթակից Թոմ Լեայի «Ծովայիններն այն անվանում են հայացք 2000 յարդից» նկարը, չնայած 1945 թվականի ամսագրի հոդվածում նկարն այդ վերնագրով նշված չէր։ Պատկերը՝ 1944 թվականին Պելելիուի ճակատամարտում նկարված անանուն ծովայինի դիմանկարը, այժմ պահվում է Միացյալ Նահանգների ռազմական պատմության զինվորական կենտրոնի կողմից՝ Լեսլի Ջ. ՄաքՆեյր Ամրոցում, Վաշինգտոն, Կոլումբիայի շրջան։ Իրական կյանքով ապրող ծովայինի մասին, որն իր բնորդն էր հանդիսանում, Լեան ասաց.Երբ պատմում էր 1965 թվականին իր Վիետնամ ժամանելու մասին, այն ժամանակ կապրալ հանդիսացող Ջո Հուլը (2002 թվականին Կարոլինա նահանգի ծովային հետևակի թանգարանի տնօրեն) ասաց, որ իր նոր ջոկատի աչքերում ոչ մի զգացմունք չի տեսել. «Նրանց աչքերի հայացքը կարծես ասեր, որ իրենց մեջ կյանք չի մնացել»։ Ավելի ուշ նա իմացավ, որ նրանց վիճակը նկարագրող տերմինը «հայացք 1000 յարդից»-ն է։ «Այն բանից հետո, երբ ես կորցրի իմ առաջին ընկերոջը, ես զգացի, որ ավելի լավ է հեռանալ», - բացատրեց նա։

## Տես նաև
* Կատատոնիա
* Պաշտպանական մեխանիզմներ
* Հետտրավմատիկ սթրեսային խանգարում

## Ծանոթագրություններ

Կատեգորիա:Զինվորական ծառայողներ
Կատեգորիա:Կատատոնիա
Կատեգորիա:Հոգեկան հիվանդություններ ախտանիշներ և նշաններ
Կատեգորիա:Հոգեկան վիճակներ
Կատեգորիա:Պաշտպանական կառույցներ
Կատեգորիա:Պաշտպանական մեխանիզմեր
Կատեգորիա:Ռազմական բժիշկներ
Կատեգորիա:Ռազմական բժշկություն
Կատեգորիա:Ռազմական գործ
Կատեգորիա:Սթրես
Ցավակցություն

**Ցավակցությունը** (լատիներեն con (հետ) + dolore (վիշտ)) կարեկցանքի արտահայտություն է մեկին, ով տառապում է մահի, խորը հոգեկան տառապանքի կամ դժբախտության պատճառով առաջացած ցավից։

Երբ անհատները ցավակցում կամ ցավակցություն են հայտնում որոշակի իրավիճակի կամ անձի համար, նրանք մշտական գիտակցված աջակցություն են հայտնում այդ անձի կամ վիճակի համար։ Սա հաճախ արտահայտվում է «ցավում եմ» ասելով։ Հաճախ անգլերենում «Իմ ցավակցությունները» արտահայտությունը կիրառվում է այնպիսի համատեքստում, ինչպիսին է ընկերոջ սիրելիի համար ասելը, որտեղ ցավակցողը ընկերոջն է հաղորդում կարեկցանքի կամ ըմբռնման զգացում։

Կարեկցությունը միշտ չէ, որ արտահայտվում է վշտով կամ տրտմությամբ, քանի որ այն կարող է օգտագործվել նաև եղբայրական զգացմունքները կամ նույնիսկ միակարծիք լինելը ցույց տալու համար։ Զոհերին կարեկցություն հայտնելու տարբեր ձևեր կան։ Օրինակները ներառում են՝ գումար նվիրաբերելը նոր մահացած անձի առաջադրած բարեգործական հիմնադրամին, ցավակցական բացիկ գրելը կամ աջակցելը սիրելիի ընկերներին և ընտանիքին՝ կերակուր պատրաստելով և նրանց անհրաժեշտության դեպքում տարբեր կերպ խնամելով։

2020 թվականի ուսումնասիրությունը ցույց է տվել, որ բժիշկների կողմից առաջարկված՝ վիշտը վերապրողներին ուղղված հատուկ ցավակցական խոսքերը, կարող են դեր խաղալ այդ վերապրողների հոգեկան առողջության հետագա վիճակի վրա։

## Տես նաև
*Սփոփում
*Սուգ

## Ծանոթագրություններ


## External links

* Condolence Message Examples Examples of condolence messages to say and write for every situation.

Կատեգորիա:Counseling
Կատեգորիա:Grief
Կատեգորիա:Զգացմունքներ
Կատեգորիա:Զգացումներ
Կատեգորիա:Ցավազգացողություն
Բրանկա Ռաունիգ

**Բրանկա Ռաունիգ** (, ), բոսնիացի հնագետ, նախապատմական դարաշրջանի հետազոտող, թանգարանի ղեկավար։

## Վաղ տարիներ
Բրանկա Ռաունիգը ծնվել է Սարաևոյում 1935 թվականի հունվարի 1-ին։ Կյանքի առաջին տարիները անցել են Կրալևոյում։ 1954ից 1958 թվականներին  ուսումնասիրել է հնագիտություն Բելգրադի Համալսարանի փիլիսոփայության ֆակուլտետում։  Նրա դասախոսներից էր հնագետ Բրանկո Գավելան։

## Կարիերա
Համալսարանն ավարտելուց հետո Ռաունիգը վերադարձել է Բոսնիա և Հերցեգովինա, որտեղ աշխատել է Բիհաչի Պունյեի թանգարանում։ Հենց այնտեղ, գործ ունենալով յապոդ ցեղին պատկանող հնագիտական նյութի հետ, Ռաունիգը հետաքրքրվեց այս հին հնդեվրոպական ժողովրդով, որի ուսումնասիրությանը նվիրեց իր հետագա գիտական կարիերան։ 1963 թվականին Ռաունիգը աշխատանքի է անցել Ջյակովո շրջանի թանգարանում, որտեղ շարունակել է ուսումնասիրել յապոդների պատմությունը ՝ կենտրոնանալով Պունյե շրջանի վրա։ Այս շրջանի հնագիտական նյութերի հիման վրա նա գրել է մագիստրոսական թեզ, որը պաշտպանել է 1971 թվականին։ 1987 թվականից մինչև 1998 թվականին թոշակի անցնելը Ռաունիգը զբաղեցրել է Պունյեի թանգարանի տնօրենի պաշտոնը։ 1992 թվականին պաշտպանել է դոկտորական ատենախոսություն յապոդ ցեղի արվեստի և կրոնի թեմայով։
մինի|415x415փքս|Ռիպսեից հնաոճ գտածոներ

## Պեղումներ
Իր գիտական կարիերայի ընթացքում Ռաունիգը մասնակցել է պեղումներին և գրել աշխատանքներ դրանց արդյունքների հիման վրա։ Տարածաշրջանում նրա ուսումնասիրած հնագիտական օբյեկտները, ի թիվս այլոց, ներառում էին՝ Եկեղեցի-Գոլուբիչ, Վրանդուկ, Պադ, Գրադինա և Սոյենիչկո, ինչպես նաև Գրադիշկայի մոտակայքում գտնվող տարածք։ Ռաունիգը ուսումնասիրել է Ջյակովոյի հողարկավորումները և կարևոր դեր է խաղացել այնտեղ հռոմեական բնակավայրի առկայությունն ապացուցելու գործում։ Նա նաև ղեկավարել է մզկիթի հայտնաբերման պեղումները։ Ռաունիգը հետաքրքրված էր նյութական մշակույթի բազմաթիվ ասպեկտներով, ուստի նա ուսումնասիրություն կատարեց Կրչանում հայտնաբերված և Լատինական մշակույթին վերաբերող կերամիկայի վերաբերյալ։ Նա նաև ուսումնասիրել է տարածաշրջանում հայտնաբերված նախապատմական զենքերը։ Չնայած այն հանգամանքին, որ Ռաունիգի հիմնական հետաքրքրությունը բոսնիական նախապատմական ժամանակների մասին էր, նա նաև ուսումնասիրել է միջնադարյան հուշարձանները։
մինի|335x335փքս|լիրական ցեղեր, ներառյալ Յապոդին

## Մահ
Ռաունիգը մահացել է թոքաբորբից Բիհաչում 2008 թվականի հունիսի 3-ին։

## Ծանոթագրություններ

 
Կատեգորիա:Բելգրադի համալսարանի շրջանավարտներ
Կատեգորիա:Կին հնագետներ
Կատեգորիա:Հնագետներ
Կատեգորիա:Սարաևո քաղաքում ծնվածներ
Ոսկով լցված զարդեր

**Ոսկով լցված զարդեր,** վերաբերում է մի գործընթացին, երբ իրական (պինդ) ոսկու արտաքին շերտը միացված է արույրից, պղնձից (նախկինում՝ արծաթից) պատրաստված մետաղական միջուկին։ Ոսկին գլորվում է հատուկ պրոցեսի միջոցով և մշտապես կապվում է կրող մետաղին եռակցման ջերմաստիճանում։ 
մինի|296x296փքս|Ոսկով պատում
Բարձրորակ ոսկուց պատված իրերի մեծ մասը նույն տեսքն ունի, ինչ բարձր հարգի ոսկուց պատրաստված իրերը։

Ոսկով լցված իրերի վրա ոսկու շերտը 5-10 անգամ ավելի հաստ է, քան սովորական ոսկեզօծման արդյունքում ստացվածը։

## Սահմանում
ԱՄՆ-ում ոսկով պատված զարդերի որակը որոշվում է Առևտրի դաշնային հանձնաժողովի (FTC) կողմից։ FTC-ն որոշում է, թե որ տեսակի ոսկով պատված զարդերի որակն է լավագույնը:Միայն այն զարդերը, որոնց ընդհանուր քաշի առնվազն 5%-ը 14 կամ 12 կարատանոց ոսկի է  կամ 10%-ը՝10 կարատանոց ոսկի, կարող են վաճառվել որպես «ոսկով լցված»։ «Ոսկով լցված» նյութի օրինական պահանջվող անվանումն է։ 14k (համապատասխանում է ոսկու 585 հարգին) «ոսկով լցված», ամենատարածված տարբերակը, հաճախ նշվում է 14/20-ով, «GF» հավելումը նույնպես հնարավոր է, բայց օրենքով չի պահանջվում։ Առկա են նաև 12k (համարժեք 500 հարգի ոսկու) և 10k (համարժեք 417 հարգի ոսկու) լցոնված ոսկի։ «Ոսկով լցված» զարդերի կտորները կարող են ունենալ նաև արտադրողի կնիք։ 
մինի|336x336փքս|Vintage Gruen Manual Wind տղամարդու ժամացույց,  10 կտտանոց ոսկով պատված շրջանակ
Առևտրի դաշնային հանձնաժողովը թույլ է տալիս օգտագործել «գլորված ոսկե թիթեղ», «R.G.P» կամ «ոսկու ծածկույթ» տերմինները ոսկու ավելի ցածր հաստությամբ, քան պահանջվում է «ոսկով լցված» զարդերի համար։

Վերոնշյալ կանոնակարգը վերաբերում է քաշային հարաբերակցության մեջ սահմանված ոսկու համաձուլվածքի քանակին, որը պետք է օգտագործվի «ոսկով լցված» արտադրելու համար։ Չկա կանոնակարգ, որը նախատեսում է ոսկու շերտի որոշակի հաստություն։ Մաթեմատիկական հաշվարկի համաձայն՝ «ոսկով լցված» արտադրանքի ոսկու շերտն ավելի հաստ է կոմպակտ մակերես ունեցող առարկաների համար (օրինակ՝ գնդիկ), քան անհարթ բարդ մակերևույթով իրերի համար։

Ոսկի լցված իրը, որն արտադրվում է արտոնագրված արտադրության գործընթացով և համապատասխան նշումով, դասական բիմետալ է, որը համապատասխանում է իր երկու համաձուլվածքի մետաղների համապատասխան ֆիզիկական և քիմիական հատկություններին:Շնորհիվ իր բիմետալային հատկությունների, ոսկով լցված իրը, ի տարբերություն ոսկեպատ մետաղների, կարելի է զոդել առանձին մասերը միացնելու համար։ Օգտագործման և խնամքի հետևանքով արտաքին ոսկյա շերտի մաշվածության չափը նույնպես համապատասխանում է պինդ ոսկյա զարդերին։

Քանի որ լցված ոսկին մասամբ պատրաստված է պինդ ոսկուց, այն կարող է նաև վերամշակվել, ոսկու շերտը կարելի է առանձնացնել զտման գործարանում կրող մետաղից։

## Ծանոթագրություններ


## Հղումներ
* http://jewelry.about.com/od/goldjewelry/g/gold_filled.htm 
* http://www.merriam-webster.com/dictionary/gold-filled

Կատեգորիա:Զարդարանքներ
Կատեգորիա:Ոսկի
Բոտսվանայի բանկ

մինի
**Բոտսվանայի բանկ**,  Բոտսվանայի կենտրոնական բանկն է։

Երբ 1966 թ-ին Բոտսվանան անկախություն ձեռք բերեց Մեծ Բրիտանիայից, երկիրը Ռանդ արժութային գոտու  մաս էր կազմում։  1974-ին Բոտսվանան դուրս եկավ Ռանդ արժութային գոտուց, իսկ Բոտսվանայի բանկի և ֆինանսական հաստատությունների մասին օրենքները իրավական հիմք դրեցին 1975-ի հուլիսին Բոտսվանայի Կենտրոնական բանկի ստեղծման համար, որի առաջին կառավարիչը Քրիստոֆեր Հ.լ. Հերմանսն էր։ Պուլան շրջանառության մեջ է դրվել որպես ազգային արժույթ 1976 թվականին, իսկ Բոտսվանայի բանկը դարձել է պետական բանկ 1977 թվականին։

Բանկը ղեկավարում է Բոտսվանայի ինքնիշխան հարստության Պուլա հիմնադրամը։

## Բոտսվանայի բանկի կառավարիչներ
* Հուլիս 1975 - 1978՝ Քրիստոֆեր Հ. Լ. Հերմանս,
* Հունվար 1978 - 1980՝ ԲրենտոնԿ. Լիվիտ,
* Նոյեմբեր 1980 - 1981՝ Ֆեստուս Մոգաե,
* Հունվար 1981-Հունիս 1987՝ Չարլզ Նիոնինտոնո Կիկոնիեգո,
* Հուլիս 1987 - 1997՝ Քրիստոֆեր Հ. Լ. Հերմանս,
* 1997 - ի հուլիս-1999-ի սեպտեմբեր՝ Բալեձի Բանտ,
* Հոկտեմբեր 1999 - 2016՝ Լինա Մոհոխլո,
* Հոկտեմբերի 21, 2016-ներկա՝ Մոզես Պելաելո։

## Ծանոթագրություններ

Կատեգորիա:1975 հիմնադրումներ
Կատեգորիա:1975 հիմնադրումներ Բոտսվանայում
Կատեգորիա:Կենտրոնական բանկեր
Արջի արշավանք

**Արջի արշավանք** (), ֆոնդային շուկայի ռազմավարության տեսակ, որտեղ թրեյդերը (կամ թրեյդերների խումբը) փորձում է ստիպել իջեցնել բաժնետոմսի գինը կարճ դիրքը ծածկելու համար։ Անունն առաջացել է ''արջ'' կամ ''արջային'' տերմինի շուկայական տրամադրությունների լեզվով սովորական օգտագործումից` արտացոլելու համար այն գաղափարը, որ ներդրողներն ակնկալում են գների անկումային շարժում։

Արջի արշավանքը կարող է իրականացվել թիրախային ֆիրմայի մասին բացասական լուրեր կամ ապատեղեկատվություն տարածելով, ինչը նվազման ճնշում է գործադրում բաժնետոմսերի գնի վրա։ Սա սովորաբար համարվում է արժեթղթերի խարդախության ձև։ Որպես այլընտրանք, թրեյդերները կարող են իրենք բացել մեծ կարճ դիրքեր՝ շահարկելով գինը վաճառքի մեծ ծավալով և ռազմավարությունը դարձնելով ինքնավերարտադրվող։

## Պատմություն
մինի|''Dutch East India Company/United East Indies Company''-ի (VOC) օստինդիական նավի կրկնօրինակը
Արջի արշավանքի պրակտիկայի արմատները գտնվում են 17-րդ դարի Նիդերլանդների Հանրապետությունում։ 1609 թվականին հոլանդական *Dutch East India Company*-ի (VOC) մեծ բաժնետեր Իսահակ Լը Մեյրը արջի արշավանք է կազմակերպել ընկերության բաժնետոմսերի վրա։

## Ծանոթագրություններ

Կատեգորիա:Արժեթղթերի շուկա
Կատեգորիա:Ֆինանսական խարդախություն
Ազալայ

մինի|Ագադեսից Բիլմա ճանապարհորդող քարավան, Նիգեր, 1985 թ․
**Աղի քարավաններ Սահարայում կամ Ազալայ**  տուարեգների առևտրային քարավաններ են, որոնք առևտուր են իրականացնում Սահարայի և Սահելի շրջանների միջև։ Որպես տրանսպորտ օգտագործվում են դրոմադեր ուղտերը։ 21-րդ դարի սկզբի դրությամբ շարունակում է գործել երկու հիմնական երթուղի ՝ **Ազալայը** Տիմբուկտու քաղաքի և աղի լճակների միջև Տաոդենիում, Մալիում, և Թագլամտը (կամ Տարալամթը), որը ձգվում է Ագադես քաղաքի շրջակայքից մինչև Ֆաչի և Բիլմա, Նիգերի Տեներե անապատում։

Ապրանքների փոխանակումը, որում առանցքային դեր է խաղացել աղը, այս տարածաշրջանում հայտնի է դեռևս միջնադարից։ Նախկինում քարավանները հաճախ բաղկացած էին մի քանի հազար ուղտերից, սակայն այժմ դրանք սովորաբար կազմում են 300-ից 500։ Քարավանների երթուղիներով ճանապարհորդելը մեծ դժվարություններ է առաջացնում առևտրականների համար։

## Տիմբուկտու - Տաուդեննի երթուղի
Ազալայի երթուղին, որը տանում է Տիմբուկտուից Տաոդեննի և Թեգազա՝ աղի արդյունահանման մեկ այլ կենտրոն, գտնվում է Սահարայի հյուսիսում։ Անցյալ դարերում և մինչև մոտ 1940-ական թվականները քարավանները ոսկով և ստրուկներով գնում էին հյուսիս և վերադառնում Թեգազայից և Տաոդեննիից ձեռագործ աշխատանքներով և աղով։

## Ագադես- Բիլմա երթուղի
Քարավանի ճանապարհորդությունը Ագադես - Բիլմա երթուղու երկայնքով, որն անցնում է Տեներե անապատով և Ֆաչի օազիսով, տևում է մոտ երեք շաբաթ (երկու ուղղություններով)։ Ավանդույթի համաձայն՝ նա տարին երկու անգամ մեկնում է Ագադեսից՝ Էյրի սարահարթի գլխավոր քաղաքից, դեպի աղի լճակներ և անցնում Կավարի կիրճի մի քանի օազիսներով։ Ամեն նոյեմբեր և մարտ ամիսներին Ագադեսի տուարեգ առևտրականները սննդամթերք և այլ ապրանքներ են փոխանակում օազիսի բնակիչների կողմից արդյունահանվող աղի թերթիկների հետ։ Այնուհետև աղն ուղարկվում է հաուսա ժողովրդով բնակեցված հարավային շրջաններ  վաճառելու անասնաբուծական կարիքների համար։

Ագադեսից աղի դիմաց ապրանքների արտահանումը սկսվել է 18-րդ դարում այն բանից հետո, երբ տուարեգները գրավել են Կավար օազիսը, որը նախկինում պատկանում էր Կանեմ Բորնու կայսրությանը։ Նախկինում քարավանները երբեմն ղեկավարում էին անձամբ տուարեգ ամենոքալները։

## Ծանոթագրություններ

## Գրականություն
* 
Կատեգորիա:Սահարա
Կատեգորիա:Առևտրային ճանապարհներ
Աքմես

մինի|Աքմեսի մաթեմատիկական պապիրուս|266x266փքս

**Աքմես**, եգիպտացի քուրմ և գրագիր։ Հնարավոր է, առաջին մաթեմատիկոսն է, որի անունը հայտնի է։ Աքմեսի պապիրուսի արտագրությունը՝ որպես հինեգիպտական մաթեմատիկական հուշարձան, թվագրվում է Քրիստոսից առաջ 1550 թվականով։

Ապրել է անցումային երկրորդ դարաշրջանում և 18֊րդ դինաստիայի սկզբին (Նոր թագավորության առաջին դինաստիա)։

## Ծանոթագրություններ

Կատեգորիա:Մաթեմատիկոսներ այբբենական կարգով
Կատեգորիա:Հին եգիպտացիներ
Դուբայի բացահայտում

**Դուբայի բացահայտում** (), Դուբայում գույքի սեփականության մասին մանրամասն տեղեկությունների արտահոսքի անվանումը։ 2020 թվականին վերաբերող տվյալները բացահայտվել են 2022 թվականին։

## Պատմություն
Արտահոսքը բացահայտել է Դուբայում գտնվող 800․000 անշարժ գույքի 274․000 սեփականատերերի անունները։ Նրանցից 191․000-ը եղել են օտարերկրացիներ։ Սկզբնապես տվյալները ձեռք է բերել Առաջադեմ պաշտպանական հետազոտությունների կենտրոնը (C4ADS), որոնք այնուհետև փոխանցել է նորվեգական *E24* ֆինանսական թերթին, որը հետագայում գլխավորել է հետաքննությունը։ Միջազգային 25 լրատվամիջոցներ համագործակցել են արտահոսքի հետաքննության գործում։

Դուբայը նկարագրվել է որպես «աշխարհի ամենաանթափանց ֆինանսական կենտրոններից մեկը» և անօրինական փողերի ամենահայտնի ուղղություններից մեկը։ Ըստ *[[Brussels Times]]*-ի՝ արտահոսքը բացահայտել է «հսկայական սև խոռոչ Դուբայի անշարժ գույքի շուկայում կենտրոնացած փողերի լվացման դեմ պայքարի միջազգային ջանքերում»։

Արտահոսքը պարզել է, որ ռուսական էլիտայի ավելի քան 100 անդամներ սեփականություն են ունեցել քաղաքում, այդ թվում՝ խիստ պատժամիջոցների տակ գտնվող անձինք, ինչպիսիք են Ռուսլան Բայսարովը և Ռամզան Քադիրովը։ Բացի այդ, գործին խառնված են եղել միջազգային հետախուզման մեջ գտնվող հանցագործներ, ինչպես, օրինակ, Դանիել Քինահանը։

Նորվեգիայում իրականացված հետաքննությունը պարզել է, որ Դուբայի տեղական շուկայում գտնվող գույքի սեփականատերերի 85 տոկոսը այդ մասին չի հայտնել իրենց ազգային հարկային մարմիններին, ինչպես պահանջում է օրենքը։

## Տես նաև
* Պանդորայի արխիվ
* Դրախտային փաստաթղթեր

## Ծանոթագրություններ

## Արտաքին հղումներ
* «Dubai Uncovered» - OCCRP

Կատեգորիա:Հետաքննական լրագրություն
Կատեգորիա:Ֆինանսական խարդախություն
Չափն անցավ

**«Չափն անցավ»** (), Անտոն Պավլովիչ Չեխովի փոքրիկ հումորային պատմվածքը, որը վերաբերում է գրողի վաղ ստեղծագործական շրջանին։

## Ստեղծման պատմություն
Պատմվածքն առաջին անգամ հրատարակվել է 1885 թվականի նոյեմբերին պետերբուրգյան «Осколки» ամսագրում (№ 46)։ Ստորագրվել է *Ա. Չեխոնտե* կեղծանունով, որը գրողը հաճախ է օգտագործել իր վաղ ստեղծագործություններում։ 1886 թվականին ընդգրկվել է «Խայտաբղետ պատմվածքներ» () ժողովածուում, որն իր մեջ ներառել է Չեխովի 77 ստեղծագործություն։

## Կերպարներ
* Գլեբ Գավրիլովիչ Սմիրնով - հողաչափ, որը կանչվել է հեռավոր գեներալի կալվածքում աշխատելու համար,
* Կլիմ - կառապանը, որն ստանձնեց հողաչափին կայարանից տեղափոխել կալվածք,
* Կայանի ժանդարմ - ժանդարմ, որը Սմիրնովին հուշեց, թե որտեղ կարելի է գտնել կառապանին։

## Սյուժե
«Գնիլուշկի» կայարան ժամանած հողաչափ Գլեբ Գավրիլովիչ Սմիրնովը գտնում է Կլիմ անունով մի կառապանի, որը համաձայնում է նրան սայլով տանել Դևկինո կալվածք, որը գտնվում է կայարանից 30-40 վերստ հեռավորության վրա։ Ճանապարհին վրա է հասնում մթնշաղը և, տպավորված լինելով խավարից և շրջակա ամայությունից, Գլեբ Գավրիլովիչը սկսում է անհանգստանալ ու վախենալ ավազակների հարձակումից։ Շուտով նրա անհանգստությունը վերածվում է կասկածի, թե Կլիմն ինքը ավազակ է և ծրագրում է հարձակվել նրա վրա։

Կառապանի մոտ տպավորություն ստեղծելու և հարձակումը կանխելու համար Սմիրնովը սկսում է ստել Կլիմին՝ իրեն ներկայացնելով որպես ուժեղ և անվախ մարդ, որն ինքն է սիրում «կռվել ավազակների հետ»։ Ի վերջո, վախը նրան ստիպում է այնպիս ստեր հորինել, որ արդեն Կլիմը իսկապես վախենում է և սարսափած փախչում անտառ՝ սայլը թողնելով իր ուղևորի հետ։ Գլեբ Գավրիլովիչը զգալի ջանքեր էր գործադրում Կլիմին վերադարձնելու և ճանապարհը շարունակելու համար։

## Էկրանավորում
Պատմվածքի հիման վրա 1959 թվականին «Սոյուզմուլտֆիլմ» ստուդիայի կողմից ստեղծվել է համանուն տիկնիկային մուլտֆիլմը։

Պատմվածքն էկրանավորվել է «Այս տարբեր, տարբեր, տարբեր դեմքերը...» () հեռուստատեսային ալմանախի շրջանակներում։ Այս ֆիլմում բոլոր դերերը խաղացել է Իգոր Իլյինսկին։

## Ծանոթագրություններ

## Գրականություն
* 
* 
* 

## Արտաքին հղումներ
* http://chehov-lit.ru

Կատեգորիա:1885 գրքեր
Կատեգորիա:Անտոն Չեխովի ստեղծագործություններ
Խաղողի բակտերիալ քաղցկեղ

**Խաղողի բակտերիալ քաղցկեղ**, խաղողի վազի հիվանդություն, երբ արտքին գործոններից առաջացած վնասվածքների տեղերում բնի, բազմամյա թևերի տարբեր տարիքի մատերի վրա առաջանում են նորագոյացություններ և ուռուցքներ։ Հարուցիչը հիմնականում մակաբույծ բակտերիան է։ Սովորաբար բույսերը վարակվում են տնկարաններում, սակայն թփից-թուփ վեգետացիայի ընթացքում վարակը փոխանցվում է էտիչների միջոցով, էտի, ձևավորման, ծերատման, բջջատման ժամանակ։ Հիվանդությունն ունի գաղտնի շրջան, որի պատճառով հիվանդությունը կարող է չնկատվել 5 և ավելի տարիներ։ Վարակված թփերը ճնշված են, դանդաղում է աճը։ Ուռուցքների վերնամասի թփերը 1-2 տարում չորանում են, նվազում է բերքատվությունը։ Հիվանդ վազերը ցրտադիմացկուն չեն։ Հատկապես ուշավարակ են Շահումյանի, Երևանի վարդագույն, Մեղրաբույր, Մսխալի սորտերը։

## Պայքարի միջոցառումներ
Առողջ տնկանյութի օգտագործում, սկզբում էտել առողջ թփերը, ապա՝ հիվանդ և կասկածելիները, 60%-անոց սպիրտով ախտահանել էտիչները, մատերը վարակազերծել 50-55C° ջրում՝ պահելով 30 օր։

Կատեգորիա:Բույսերի հիվանդություններ
Սու Ֆոլս

**Սու Ֆոլս**, **Սիու Ֆոլս** (), ԱՄՆ-ի Հարավային Դակոտա նահանգի ամենամեծ քաղաքը։

## Աշխարհագրություն
Քաղաքը Մինեհահա շրջանի մայրաքաղաքն է։ Սու ֆոլսը գտնվում է նահանգի հեռավոր արևելյան մասում՝  Մինեսոտայից 15 մղոն արևմուտք և Այովայից 8 մղոն հյուսիս-արևմուտք։

## Կլիմա




## Բնակչություն
2000 թվականի տվյալներով բնակչությունը կազմում է 123975 մարդ, մինչդեռ 2005 թվականին այն արդեն կազմում էր մոտ 190 հազար մարդ։

Քաղաքի ռասայական կազմը ըստ վերջին մարդահամարի․

Մեկ շնչին բաժին ընկնող տարեկան եկամուտը կազում է միջինը $21,

## Կրթություն
Սիու Ֆոլսում են գտնվում հետևյալ քոլեջներն ու համալսարանները․

* Օգուստանա քոլեջ,
* Հարավարևելյան տեխնիկական ինստիտուտ
* Սիու Ֆոլսի համալսարան

## Քույր քաղաքներ
* Գերմանիա, Պոտսդամ

## Ծանոթագրություններ

## Արտաքին հղումներ
* Sioux Falls Area Chamber of Commerce
* Sioux Falls Convention and Visitors Bureau
* Sioux Falls Development Foundation
* Sioux Falls School District
* Sioux Falls Airport
* Sioux Falls Argus Leader — the city’s daily newspaper
* Sioux Falls Events
* Sioux Falls Transit information
* Greetings from Sioux Falls — A look at the history of Sioux Falls through postcards

Կատեգորիա:1856 թվականին հիմնադրված բնակավայրեր
Կատեգորիա:1876 հիմնադրումներ ԱՄՆ-ում
Կատեգորիա:Հարավային Դակոտայի քաղաքներ
Մաստոդոնտներ

**Մաստոդոնտներ** (, syn. -ից  — *խուլ* и  — *ատամ*) — Mammutidae ընտանիքի երրորդական և չորրորդական շրջանների անհետացած հսկա կենդանիների ցեղ։

Ըստ պալեոգենետիկների՝ մաստոդոններն առանձնացել են փղերի նախնիներից մոտավորապես 30-20 միլիոն տարի առաջ:. Սեռի վերջին ներկայացուցիչները (ամերիկյան մաստոդոն տեսակը) Հյուսիսային Ամերիկայում անհետացել են 11000 տարի առաջ։

## Նկարագրություն
Արտաքին տեսքով մաստոդոնները նման էին փղերին, հասնում էին նույն չափի, ունեին նույն հինգ մատով վերջույթները, բունը և ենթադրվում է, որ վարում էին նույն կենսակերպը:. Միակ էական տարբերությունը մաստոդոնի ատամներն են։. Մշտական ​​ատամները, որոնցից ծնոտի յուրաքանչյուր կեսում կային 2-ից 4-ը, չափերով ավելի փոքր էին, քան փղերինը, և ծածկված էին լայն լայնակի պալարներով, որոնք նման էին պապիլաների (այստեղից էլ՝ Մաստոդոն անվանումը՝ քերծող ատամ). Փղերի նման, մաստոդոնի կտրիչները վերածվել են հսկայական ժանիքների՝ առաջ ցցված և որոշ չափով շեղված․ բացի վերին ծնոտի երկու ժանիքներից, շատ տեսակների մեջ ստորին ծնոտից դուրս են ցցվել երկու փոքր ժանիքներ. Մամոնտների համեմատ մաստոդոններն ունեին կարճ ոտքեր և երկար մարմին.

Ամերիկյան մաստոդոնների բարձրությունը միջինում 2,3 մ է:Արուները կարող էին հասնել 2,8 մ-ի և կշռել մոտ 4,5 տոննա.

Ելնելով տուբերկուլյոզների տեղակայությունից և բնույթից և մոլարների ընդհանուր ձևից՝ ներկայումս առանձնանում են մաստոդոնների մինչև 50 տեսակ։ Մաստոդոնների բրածո մնացորդները շատ են Եվրոպայի, Հյուսիսային Աֆրիկայի, Հարավային Ասիայի, Հյուսիսային և Հարավային Ամերիկայի վերին երրորդական ավանդներ հանքավայրերում և արդեն հայտնի էին միջնադարում, բայց հետո վերագրվում էին հսկաներին։ Վիրաբույժ Մասուրյեն նկարագրում է մաստոդոնների քարացած ոսկորները, որոնք հայտնաբերվել են Ռոն գետի հովտում 1613 թվականին՝ որպես Ցիմբրի թագավոր Տևտոբոխուսի մնացորդներ։ Բացի առանձին ոսկորներից և ատամներից, մաստոդոնների մի քանի ամբողջական կմախքներ են հայտնաբերվել Իտալիայում, Ֆրանսիայում և Հյուսիսային Ամերիկայում, ինչը հնարավորություն է տվել ուսումնասիրել սեռի ներկայացուցիչների կազմակերպումը։ Եվրոպայում, Ասիայում և Աֆրիկայում մաստոդոնը հայտնվեց միջին միոցենում և ոչնչացավ երրորդական շրջանի վերջում։ Ամերիկայում այն ​​հայտնվեց ավելի ուշ և գոյություն ունեցավ պլեյստոցենի վերջում՝ նախապատմական մարդու հետ միաժամանակ։ Հետևաբար, ենթադրվում է, որ մաստոդոնը Ամերիկա է տեղափոխվել Ասիայից՝ իշմուսի երկայնքով, որը ժամանակին կապում էր աշխարհի այս երկու այժմ առանձնացված մասերը։

## Հոմանիշ
Սեռի հոմանիշը ներառում է հետևյալ անունները.

*  Cuvier, 1817
*  Godman, 1830
*  Koch, 1840
*  Koch, 1841 emend. Koch, 1843
*  Osborn, 1926

## Տեսակներ
Որոշ տեսակներ.

*  (Kerr, 1792) —ամերիկյան մաստոդոն
*  Schultz, 1937
*  Osborn, 1921
*  Frick, 1933

## Տերմինի օգտագործումը որպես փոխաբերություն
20-րդ դարում խոսակցական ռուսերենում հաստատվեց «մաստոդոն» բառի օգտագործումը՝ մեծ չափերի և դաժան արտաքինով անշնորհք մարդուն անվանելու համար։ Շախմատային կոմպոզիցիայում՝ խնդիր (ավելի հաճախ՝ էտյուդ) 24 և ավելի խաղաքարերի քանակով։ Ա. Ա. Գրոմիկոն իր «Հիշարժան» գրքում օգտագործում է «քաղաքական մաստոդոններ» արտահայտությունը (նշանակում է՝ վաղուց անցյալ դարաշրջանի ներկայացուցիչներ) Կերենսկուն և Պիտիրիմ Սորոկինին դիմելու համար։

## Ծանոթագրություններ
Slip ’N Slide

**Slip ’N Slide**, մանկական խաղալիք, որը հորինել է Ռոբերտ Կարիերը և արտադրվել է Wham-O-ի կողմից։ Այն առաջին անգամ վաճառվել է 1961 թվականին։ Հիմնական ձևը պլաստիկ թիթեղն է և այն թրջելու եղանակը։ երբ մակերեսը թաց է, այն դառնում է շատ սայթաքուն՝ այդպիսով թույլ տալով օգտվողին սահել դրա երկայնքով։ Որոշ տարբերակներ ներառում են նաև փչովի լողավազան, որի մեջ օգտագործողը կարող է սահել սլայդի վերջում և ցողող խողովակ։

## Պատմություն
Ստեղծողին ոգեշնչել է թաց, ներկված բետոնի վրա սահող որդին։ Նա օգտագործեց իր աշխատանքը՝ որպես պաստառագործ՝ Naugahyde-ի երկար շերտ ձեռք բերելու համար, կարեց մի խողովակ՝ գուլպանը մեջը անցնելու համար և պարբերաբար ծակեց խողովակը՝ թույլ տալու համար, որ ջուրը դուրս գա։ Carrier-ը վաճառեց իր գյուտը Wham-O-ին, որտեղ նրանք փոխարինեցին Naugahyde-ը պլաստիկով, որպեսզի նվազեցնեն արտադրության ծախսերը։  Խաղալիքը բարակ պլաստմասսայից երկար թիթեղ է, որը կառուցված է մի կողմից ջերմային փակ խողովակով:Խողովակը կարող է միացված լինել ցանկացած պարտեզի գուլպանին, և ջուրը խողովակի մեջ մտնում և դուրս է գալիս փոքր անցքերով՝ ցողելով սահող մակերեսի վրա, որտեղ այն դառնում է շատ սայթաքուն, ինչը թույլ է տալիս օգտվողներին սահեցնել թերթի երկարությունը, ինչպես նաև ունի քսանյութ, որը ձուլված է պլաստիկի մեջ։ հանդես է գալիս որպես մղիչ:2011 թվականին վաճառվել է 30 միլիոն սլայդ։

2001-ից հետո Wham-O-ն և նմանատիպ մրցակցային արտադրանք արտադրողները հետագայում ներառեցին տարբեր բարելավումներ, ինչպիսիք են փչովի լողավազանը սահող մակերեսի մի ծայրում, երկու կողմերում լակի խողովակներ և ավելի երկար ուղիներ։

## Անվտանգություն
Սպառողների արտադրանքի անվտանգության հանձնաժողովը (CPSC) և արտադրողը խորհուրդ են տալիս խաղալիքի օգտագործումը միայն երեխաների համար, որպեսզի խուսափեն մեջքի և պարանոցի վնասվածքներից, երբ այն օգտագործվում է մեծահասակների և դեռահասների կողմից։ Երեխաներից մեծ մարդիկ կարող են հանկարծակի կանգ առնել խաղալիքի վրա սուզվելիս՝ իրենց քաշի կամ հասակի պատճառով:1973-ից 1991 թվականներին 13-ամյա մի երիտասարդ և յոթ մեծահասակ ստացել են պարանոցի վնասվածքներ կամ դարձել անդամալույծ՝ օգտագործելով Slip 'N Slides-ը։
մինի|200x200փքս|A Slip ’N Slide
1993թ.-ին CPSC-ն հետկանչի ծանուցում տրամադրեց Kransco-ի հետ միասին, որն այն ժամանակ պատկանում էր Wham-O-ին, որպեսզի զգուշացներ օգտատերերին վտանգների մասին. ապրանքը շուկայից ամբողջությամբ դուրս չի բերվել, այլ առաջարկվել է միայն երեխաների համար։

## Ծանոթագրություններ

## Արտաքին հղումներ
* Wham-O, Inc.
* Wham-O, Inc. Archived Press Releases.

Կատեգորիա:1961 հայտնված արտադրանքներ
Կատեգորիա:Անհատական մարզաձևեր
Կատեգորիա:Խաղալիքներ
Ջրի աղազերծում

մինի
**Ջրի աղազերծում,** ջրից լուծված աղերի հեռացում, որպեսզի այն պիտանի դառնա խմելու կամ որոշակի տեխնիկական առաջադրանքներ կատարելու համար։

## Աղազերծման մեթոդներ
Խմելու ջրի մատակարարման համար հարմար է 1գ/լ-ից ոչ ավելի լուծվող աղերի պարունակությամբ ջուրը։ Հետևաբար, ջրի (հիմնականում ծովի ջրի) աղազերծման ժամանակ գործնական խնդիր է դրա ավելցուկային աղիությունը նվազեցնելը։ Սա ձեռք է բերվում տարբեր ձևերով.

* գոլորշիացում (թորում), ներառյալ.
** սովորական թորում,
** բազմաստիճան ֆլեշ թորում,
** ցածր ճնշման թորում (վակուումային թորում),
** ջերմային կոմպրեսիոն թորում,
* սառեցում (սառեցում),
** ներառյալ գազի հիդրատների միջոցով,
* իոնների փոխանակում,
* էլեկտրոդիալիզ,
* հակադարձ օսմոզ,
* առաջ օսմոզ
* հիդրոդինամիկ տարանջատում (տարանջատում).

Հետազոտության փուլում.

* էլեկտրաքիմիական մեթոդ (անգլ. Electrochemically Mediated Seawater Desalination), որտեղ հատուկ միկրոշրջան աղի ջրի հոսքը բաժանում է երկու հոսքերի՝ համապատասխանաբար բարձր և ցածր աղի պարունակությամբ։

Արդյունաբերական և կենցաղային կարիքների համար ջրի աղազերծումն իրականացվում է աղազերծման կայաններում:Կախված օգտագործվող մեթոդից, էներգիայի սպառումը մեկ խորանարդ մետրի համար տատանվում է 0,7 կՎտժ-ից մինչև 20 կՎտժ (2,5-72 ՄՋ) :

= Աղազրկում Արաբական թերակղզու երկրներում =
Արաբական թերակղզին աշխարհի ամենաչոր վայրերից մեկն է, ուստի քաղցրահամ ջրի խնդիրը միշտ էլ հատկապես սուր է եղել այնտեղ։ Ածխաջրածինների արտահանումից ստացված բարձր եկամուտը Պարսից ծոցի միապետություններին թույլ է տալիս մեծ ծավալներով աղազրկել ջուրը (2000-ականներին նրանք ծախսել են 3,5 կՎտժ 1 մ³ ջուր աղազրկելու համար)։ Աղազերծման տեմպերը 2000-ականներին հետևյալն էին (միլիոնավոր մ³, տարին փակագծերում). Սաուդյան Արաբիա - 1033 (2006), ԱՄԷ - 950 (2005), Քուվեյթ - 254 (2008), Քաթար - 180 (2005), Օման - 109 (2006), Բահրեյն - 102 (2003).
մինի

## Շևչենկոյի ԱԷԿ-ում ջրի աղազրկում
1972 թվականին Ղազախստանի Շևչենկո քաղաքում (այժմ՝ Ակտաու քաղաք) շահագործման հանձնվեց և շահագործվեց գրեթե 30 տարի աշխարհի միակ ատոմային աղազերծման կայանը, որն աշխատում էր արագ նեյտրոնային ռեակտորով (BN-350)՝ Շևչենկոյի ԱԷԿ-ով։

## Ծանոթագրություններ

## Գրականություն
* 
* 

## Հղումներ
* Схемы основных методов опреснения морской воды, geoman.ru
* Авторский проект O8ODE.RU
* Сравнение методов обессоливания воды
* Опреснение морской воды — израильские технологии
* Повышение эффективности системы регенерации воды на пилотируемых космических аппаратах

Энергосберегающие технологии в системах обессоливания воды, http://thermodistillation.com.ua
Ֆրանտիշեկ Վեսելի

**Ֆրանտիշեկ Վեսելի** (, ), չեխոսլովակ ֆուտբոլիստ, հարձակվող։

1976 թվականի Եվրոպայի չեմպիոն, Ֆուտբոլի աշխարհի առաջնություն 1970-ի մասնակից։

## Կարիերա
### Ակումբային
Պրահայի «Սլավիայի» սան։ Պրոֆեսիոնալ կարիերան սկսել է «Դուկլայում» 1962 թվականին, իսկ 2 տարի անց վերադարձել է «Սլավիա», որտեղ խաղացել է 16 մրցաշրջան։ Չեխոսլովակիայի առաջնությունում «Սլավիայի» կազմում անցկացրել է 404 հանդիպում։

Կարիերան ավարտել է Ավստրիայում։

### Ազգային հավաքականում
Չեխոսլովակիայի հավաքականում նորամուտը նշել է 1965 թվականի սեպտեմբերի 19-ին՝ Ռումինիայի հավաքականի դեմ աշխարհի առաջնության ընտրական խաղում։ Ընդհանուր առմամբ այդ ընտրական մրցաշարում անցկացրել է 4 հանդիպում։

Վեսելին դարձել է 1970 թվականի Աշխարհի առաջնության ընտրական փուլի, որն անցկացվել է 1969 թվականի դեկտեմբերի 3-ին Մարսելի չեզոք դաշտում, Հունգարիայի թիմի հետ վճռորոշ հանդիպման լավագույն խաղացողներից մեկը։ Ընդմիջումից քիչ առաջ նրան տուգանային հրապարակում վայր են գցել, իսկ 11-մետրանոցն իրացրել է Անդրեյ Կվաշնյակը։ Երկրորդ խաղակեսի սկզբում Կվաշնյակի փոխանցմամբ Վեսելին ինքն է գնդակն ուղարկել դարպասը, իսկ 66-րդ րոպեին ստացել է տուգանային, որից երրորդ գոլը խփել է Յոզեֆ Ադամեցը։ Հանդիպումն ավարտվել է Չեխոսլովակիայի հավաքականի հաղթանակով՝ 4:1 հաշվով։ 1970 թվականի աշխարհի առաջնությունում խաղադաշտ է դուրս եկել Չեխոսլովակիայի հավաքականի բոլոր երեք հանդիպումներում։

Չեխոսլովակիայի հավաքականի համար հաղթական 1976 թվականի Եվրոպայի առաջնությունում երրորդ գոլն է խփել Նիդերլանդների հավաքականի հետ կիսաեզրափակիչ խաղում։ Ընդհանուր առմամբ Չեխոսլովակիայի հավաքականի կազմում անցկացրել է 34 հանդիպում և դարձել 3 գոլի հեղինակ։

Թաղված է Պրահայի Մալվազինկա գերեզմանատանը։

## Ծանոթագրություններ

## Արտաքին հղումներ
* Профиль на сайте ''weltfussball.de''
* Профиль на сайте ''FootballDatabase.eu''

 
Կատեգորիա:Չեխ ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Սլավիա Պրահայի ֆուտբոլիստներ
Կատեգորիա:Ֆուտբոլի Եվրոպայի չեմպիոններ
Կատեգորիա:Չեխոսլովակիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Չժոու Բանգյան

**Չժոու Բանգյան** (չին.՝ 周邦彥, ), չինացի երաժիշտ, բանաստեղծ և քաղաքական գործիչ Հյուսիսային Սոնգ դինաստիայից։

Նա Քիանթանգից էր (ժամանակակից Հանչժոուում)։ Նրա քաղաքավարության անունն էր Meicheng ((Չինարեն)), իսկ արվեստի անունը՝ Qingzhen Jushi (): Նա թողել է երկհատոր բանաստեղծական անթոլոգիա, որը կոչվում է կամ Ցինժեն-ջի կամ Պիանյու-ցի։

## Կենսագրություն
### Ծնունդ և վաղ կյանք
Չժոու Բանգյանը ծնվել է 1056 թվականին։ Նա ծնունդով Քյանթանգից էր (錢塘/钱塘 Քյանթանգ, ժամանակակից Հանչժոու, Չժեցզյան նահանգ).

### Քաղաքական կարիերա
23 տարեկանում Չժուն գնացել է ապրելու մայրաքաղաք Բյանլյանում՝ որպես Ազգային ակադեմիայի ուսանող.1083 թվականին նա հրատարակեց «Ռապսոդիա մայրաքաղաքի մասին» (汴都賦 Biandu fu), որը նկարագրում էր Բյանլիանգի եռուզեռը, միաժամանակ գովաբանելով Սոնգ դինաստիայի նվաճումները։ Բանաստեղծությունը գոհացրեց կայսր Շենցոնգին, և Չժուն նշանակվեց Ազգային ակադեմիայի վերահսկիչ (太學正/太学正 *taixuezheng*).

1087 թվականին 31 տարեկանում Չժոուն ուղարկվեց Անհույի Լու պրեֆեկտուրա,որտեղ նա աշխատեց որպես հրահանգիչ:Նա տասը տարի մնաց նահանգներում,հիմնականում որպես Ցզյանսուի Լիշուի շրջանի ենթապրեֆեկտ,մինչև որ կայսր Չժոնգը նրան հետ կանչեց 1097 թվականին որպես Ազգային ակադեմիայի ռեգիստր:Նա բարեհաճություն գտավ կայսր Չժեզոնգի և նրա իրավահաջորդ կայսեր Հուզոնգի մոտ և դրանից հետո բարձրացավ կենտրոնական կառավարության աստիճանները:նա լքեց մայրաքաղաքը 1112 թվականին` ծառայելու որպես Լոնգդե-Ֆուի և Մինգչժոուի պրեֆեկտ,նախքան վերադառնալը 1116 թվականին ` դառնալու պալատի գրադարանի տնօրեն` իր ստանձնած ամենաբարձր պաշտոնը։

### Հետագա կյանք և մահ
1118 թվականին Չժոուն կրկին ստանձնեց պրեֆեկտուրալ պաշտոն:Երեք փոխանցումից հետո նա մահացավ Նանջինում (ներկայիս Շանգիկու) 1121 թվականին,66 տարեկան հասակում։

### Անուններ
Նրա քաղաքավարության անունը Մեյչեն էր, իսկ արվեստի բնագավառում` Ցինժեն Ջուշի։

## Աշխատություններ
Չժոուն հատկապես հայտնի է որպես Ցի-ի կոմպոզիտոր` պոեզիայի մի տեսակ, որը սկիզբ էր առել Տանգի դարաշրջանում և ծաղկել Սոնգ դինաստիայի ժամանակ։ Նրա բարդ և նրբագեղ բանաստեղծական ոճը հայտնի է իր հղկված և մշակված ձևով  և գովաբանվել է որպես «պարզ,ազնիվ և նրբագեղ»:Նրա երկհատոր բանաստեղծական անթոլոգիան կոչվում է Ցինժեն-ջի կամ Պիանյուցի։

Չժուն մեղեդիների և բառերի նշանավոր կոմպոզիտոր էր ` սերտ համագործակցելով կայսերական երաժշտական բյուրոյի հետ,որը նախագահում էր պալատական երաժշտությունը:Նա հմուտ երաժիշտ էր և իր բանաստեղծություններից շատերի համար երաժշտություն ստեղծեց։

## Ընդունելություն
Նա հայտնի դարձավ որպես «Սի պոետների պատրիարք» և Լյու Յոնգի,Սին Քիջիի և Ցզյան Կուիի հետ միասին հայտնվել է «Չորս մեծ սի բանաստեղծներ» շարքում:Նրա պոեզիան օրինակ է ծառայել հետագա դարաշրջանների ցի պոետների համար,հարավային երգի գրագետների շրջանում բազմաթիվ ընդօրինակողների հետ:Օրինակներից մեկն է Հե Ցինժեն-ցին գրված ֆանգ Քիանլիի կողմից։

Հարավային երգի Չեն Յուանլունը իր պոեզիայի տասը հատորով մեկնաբանություն է գրել Պիանյուի-ջի վերնագրով։

## Ծանոթագրություններ

## Մեջբերված աշխատանքներ
* 
* 
* 
* 
* 
* 

Կատեգորիա:Չինաստանի քաղաքական գործիչներ
Կատեգորիա:Չինացի բանաստեղծներ
Կատեգորիա:Չինացի կոմպոզիտորներ
Մարկուս Ինգվարտսեն

**Մարկուս Հեյրիս Ինգվարտսեն** (, ),  դանիացի ֆուտբոլիստ, «Նորշելան» ակումբի վինգեր։ Հանդես է եկել Դանիայի հավաքականում։

## Ակումբային կարիերա
Ինգվարտսենը դանիական «Նորշելանն» ակումբի սան է, որի ակադեմիան ավարտել է 2013 թվականին։ 2013/14 մրցաշրջանից սկսած՝ երիտասարդ ֆուտբոլիստին սկսել են ընդգրկել հիմնական կազմում։ 2014 թվականի փետրվարի 28-ին Մարկուսը իր նորամուտն է նշել Դանիական Սուպերլիգայում «Վիբորգի» դեմ խաղում՝ 84-րդ րոպեին փոխարինելով Մարիո Տիչինովիչին։ Ընդհանուր առմամբ, մեկնարկային մրցաշրջանում անցկացրել է երկու հանդիպում։

2014/15 մրցաշրջանում Մարկուսը սկսել է շատ ավելի հաճախ հայտնվել խաղադաշտում։ Ընդհանուր առմամբ առաջնությունում անցկացրել է 14 խաղ, որոնցից 5-ում հանդես է եկել մեկնարկային կազմում։ Նաև կարողացել է երկու անգամ աչքի ընկնել․ 2015 թվականի մայիսի 25-ին աչքի է ընկել երկու անգամ «Հոբրոյի» դարպասը գրավելով։

2015/16 մրցաշրջանից սկսած՝ Մարկուսը «Նորշելանի» հիմնական հարձակվողն է։ Մասնակցել է 23 հանդիպման, որտեղ աչքի է ընկել 5 անգամ։ 2016/17 մրցաշրջանը նույնպես սկսել է առանցքում նույն «Վիբորգի» դեմ մենամարտով և միանգամից հասցրել է աչքի ընկնել։

2017/18 մրցաշրջանում Մարկուս տեղափոխվել է բելգիական «Գենկ»։ 2019 թվականի հունիսին պայմանագիր է կնքել Բեռլինի «Ունիոնի» հետ, որի ժամկետը լրանալու էր 2022 թվականի հունիսին։

2021 թվականի օգոստոսի 30-ին մինչև մրցաշրջանի ավարտը՝ գնման հնարավորությամբ նրան վարձակալել է «Մայնց 05-ը»։ Մրցաշրջանի ավարտից հետո «Մայնցը» գնել է նրան՝ կնքելով պայմանագիր մինչև 2025 թվականը։

2023 թվականի հուլիսի 7-ին վերադարձել է «Նորշելան»։

2024 թվականի մարտի 19-ին հայտարարվել է Ինգվարտսենի տեղափոխությունը ՄԼՍ-ի ապագա ակումբ «Սան Դիեգո», որը լիգա է մտնում 2025 թվականի մրցաշրջանում։ Դանիացին ամերիկյան ակումբի հետ կնքել է եռամյա պայմանագիր մինչև 2027 մրցաշրջանի ավարտը՝ ակումբի երկարաձգման տարբերակներով մինչև 2029 մրցաշրջանի ավարտը։

## Կարիերա հավաքականում
Ինգվարտսենը մասնակցել է տարբեր տարիքի պատանեկան հավաքականների հանդիպումներին։ Խաղադաշտ է դուրս եկել 2015 թվականի Եվրոպայի մինչև 19 տարեկանների առաջնության որակավորման և էլիտար ընտրական փուլերում։

2015 թվականից Դանիայի երիտասարդական հավաքականի խաղացող է։ Նորամուտը նրա կազմում նշել է 2015 թվականի սեպտեմբերի 3-ին՝ Գերմանիայի հասակակիցների դեմ ընկերական խաղում։

2021 թվականի մարտին Դանիայի հավաքականի գլխավոր մարզիչ Կասպեր Յուլմանն նրան առաջին անգամ հրավիրվել է մասնակցելու 2022 թվականի Աշխարհի առաջնության ընտրական փուլի Իսրայելի, Մոլդովայի և Ավստրիայի հավաքականների դեմ խաղերին։ 2021 թվականի մարտի 28-ին նորամուտն է նշել է Դանիայի հավաքականի կազմում 2022 թվականի Աշխարհի առաջնության ընտրական փուլի երկրորդ տուրի՝ Մոլդովայի հավաքականի դեմ տնային խաղում (8:0)՝ 78-րդ րոպեին փոխարինման դուրս գալով Մատիս Ենսենին՝ խաղի 89-րդ րոպեին խփելով իր առաջին գոլը ազգային թիմի կազմում՝ հաստատելով վերջնական հաշիվը։

## Ձեռքբերումներ
; «Գենկ»

* Բելգիայի չեմպիոն՝ 2018/19

## Ծանոթագրություններ

 
Կատեգորիա:Բունդեսլիգայի ֆուտբոլիստներ
Կատեգորիա:Գենկի ֆուտբոլիստներ
Կատեգորիա:Մայնց 05-ի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:Տղամարդկանց ֆուտբոլի հարձակվողներ